ai4bharat/Pralekha huggingface dataset:
റെയില്വേ മന്ത്രാലയം
2030 ഓടെ 'ഹരിത റെയില്'വേ ആകാനുള്ള പദ്ധതികളുമായി ഇന്ത്യന് റെയില്വേ. എല്ലാ ബ്രോഡ്ഗേജ് പാതകളും 2023 ഡിസംബറോടെ വൈദ്യുതീകരിക്കും.
(2030 ഓടെ ഇന്ത്യന് റെയില്വേയെ 'ഹരിത' റെയില്വേ ആക്കുക എന്ന ലക്ഷ്യത്തിന്റെ ഭാഗമായി, ആഗോളതാപനവും, കാലാവസ്ഥാ വ്യതിയാനവും കുറയ്ക്കുന്നതിന് കേന്ദ്ര റെയില്വേ മന്ത്രാലയം നിരവധി പദ്ധതികള് നടപ്പാക്കി വരുന്നു. റെയില്വേ വൈദ്യുതിവല്ക്കരണം, ട്രെയിനുകളുടെയും അനുബന്ധ സംവിധാനങ്ങളുടെയും ഊര്ജ്ജ ക്ഷമത വര്ധിപ്പിക്കല്, സ്റ്റേഷനുകള്ക്കും റെയില്വേ അനുബന്ധ സംവിധാനങ്ങള്ക്കും ഗ്രീന് സര്ട്ടിഫിക്കറ്റ് നല്കല്, കോച്ചുകളില് ജൈവശുചിമുറികള് സ്ഥാപിക്കല്, പുനരുപയോഗ ശേഷിയുള്ള ഊര്ജ്ജ സ്രോതസ്സുകളിലേയ്ക്കുള്ള മാറ്റം എന്നിവ, കാര്ബണ് ബഹിര്ഗമനം കുറയ്ക്കുന്നതിനുള്ള നയത്തിന്റെ ഭാഗമായി സ്വീകരിച്ചിരിക്കുന്ന നടപടികളാണ്.
ഇന്ത്യന് റെയില്വേ, 40,000 കിലോമീറ്റര് പാതയുടെ  വൈദ്യുതീകരണം പൂര്ത്തിയാക്കി കഴിഞ്ഞു. ഇതില് 18,605 കിലോമീറ്റര് വൈദ്യുതീകരണം 2014 - 20 കാലയളവിലാണ് നിര്വഹിച്ചത്. 2009 - 2014 കാലയളവില് 3,835 കിലോമീറ്റര് പാത വൈദ്യുതീകരണ ജോലികള് മാത്രമാണ് പൂര്ത്തീകരിച്ചിരുന്നത്. 2020 - 21 വര്ഷത്തില് 7000 കിലോമീറ്റര് പാത വൈദ്യുതീകരിക്കാന് റെയില്വേ ലക്ഷ്യമിടുന്നുണ്ട്. 2023 ഡിസംബറോടെ എല്ലാ ബ്രോഡ്ഗേജ് പാതകളും വൈദ്യുതീകരിക്കാനും പദ്ധതിയുണ്ട്. എല്ലാ സ്റ്റേഷനുകളെയും ബന്ധിപ്പിക്കുന്നതിനും, വൈദ്യുതീകരിക്കുന്നതിനും ഊന്നല് കൊടുക്കുന്നതിന്റെ ഭാഗമായി കോവിഡ് കാലയളവില് പോലും 365 കിലോ മീറ്റര് കണക്ടിവിറ്റി ജോലികള് കമ്മീഷന് ചെയ്തു കഴിഞ്ഞു. തിരുവാറൂര് - കാരയ്ക്കല് തുറമുഖ  സെക്ഷന് കമ്മീഷന് ചെയ്തു.
സൗരോര്ജ്ജം ഉപയോഗം പ്രോത്സാഹിപ്പിക്കുന്നതിനും നിരവധി പദ്ധതികള് ഇന്ത്യന് റെയില്വേ ആസൂത്രണം ചെയ്തിട്ടുണ്ട്. പുരപ്പുറ സൗരോര്ജ്ജ പാനലുകള് വഴി 500 മെഗാവാട്ട് സൗരോര്ജ്ജം ശേഖരിക്കാനുള്ള പദ്ധതികള് പുരോഗമിക്കുന്നു. ഇതുവരെ 900 സ്റ്റേഷനുകള് ഉള്പ്പെടെ വിവിധ കെട്ടിടങ്ങള്ക്കു മുകളില് 100 മെഗാവാട്ട് ശേഷിയുള്ള സൗരോര്ജ്ജ പാനലുകള് സ്ഥാപിച്ചു കഴിഞ്ഞു. ആകെ 400 മെഗാവാട്ട് ശേഷിയുള്ള വിവിധ പദ്ധതി പ്രവര്ത്തനങ്ങള് പല ഘട്ടങ്ങളിലായി പുരോഗമിക്കുന്നു. ഇവയ്ക്കു പുറമേ, ഭൂമിയില് സ്ഥാപിച്ചിട്ടുള്ള സൗരോര്ജ്ജ പാനലുകള് വഴി, ട്രെയിനുകള് ഓടിക്കുന്നതിന് വേണ്ട ഊര്ജ്ജം ലഭ്യമാക്കാനുള്ള ശ്രമത്തിലാണ് ഇന്ത്യന് റെയില്വേ. ഭാരത് ഹെവി ഇലക്ട്രിക്കല്സ് ലിമിറ്റഡുമായി ചേര്ന്ന് മധ്യ പ്രദേശിലെ ബിനയില് 1.7 മെഗാവാട്ട് പദ്ധതി ഇതിനോടകം സ്ഥാപിച്ചു കഴിഞ്ഞു. പരീക്ഷണ ഘട്ടത്തിലുള്ള ഈ സൗരോര്ജ്ജ പദ്ധതി ലോകത്തിലെ തന്നെ ഇത്തരത്തിലുള്ള ആദ്യ സംരംഭമാണ്.
കാറ്റില് നിന്നുള്ള ഊര്ജം ഉല്പ്പാദിപ്പിക്കുന്ന പദ്ധതിയുമായി ബന്ധപ്പെട്ട് 103 മെഗാവാട്ട് ശേഷിയുള്ള പ്ലാന്റുകള് ഇതിനോടകം കമ്മീഷന് ചെയ്തിട്ടുണ്ട്. കാലാവസ്ഥാ വ്യതിയാനം കുറയ്ക്കുന്നതിനുള്ള ഹരിത നടപടികളുടെ ഭാഗമായി കെട്ടിടങ്ങളിലും റെയില്വേ സ്റ്റേഷനുകളിലും നൂറ് ശതമാനം എല്.ഇ.ഡി. വിളക്കുകള് ഉപയോഗിക്കാനുള്ള പ്രവര്ത്തനങ്ങള് ആരംഭിച്ചു കഴിഞ്ഞു. 7 നിര്മ്മാണ യൂണിറ്റുകള്, 39 വര്ക്ക് ഷോപ്പുകള്, ആറ് ഡീസല് ഷെഡുകള്, ഒരു സ്റ്റോര് ഡിപ്പോ, 14 റെയില്വേ സ്റ്റേഷനുകള്, 21 കെട്ടിടങ്ങള്/റെയില്വേ ക്യാമ്പസുകള് എന്നിവയ്ക്ക് സി.ഐ.ഐ.ഐ. യില് നിന്നും ഹരിത സര്ട്ടിഫിക്കറ്റ് ലഭിച്ചിട്ടുണ്ട്. ഇതിനു പുറമെ 215 സ്റ്റേഷനുകള്, എന്വിയോണ്മെന്റ് മാനേജ്മെന്റ് സിസ്റ്റം /ISRO 14001 സര്ട്ടിഫിക്കറ്റും കരസ്ഥമാക്കിയിട്ടുണ്ട്. ഹരിത നടപടികളുടെ ഭാഗമായി 69,000 കോച്ചുകളിലായി 2,44,000 ല്പ്പരം ജൈവശുചിമുറികളും സ്ഥാപിച്ചു കഴിഞ്ഞു.
പ്രധാനമന്ത്രിയുടെ ഓഫീസ്
പ്രധാനമന്ത്രി ശ്രീ നരേന്ദ്ര മോദി ഇസ്രയേൽ പ്രധാനമന്ത്രി ബെഞ്ചമിൻ നെതന്യാഹുവുമായി ടെലിഫോണിൽ സംസാരിച്ചു.
(2021 ജനുവരി 29 ന് ന്യൂഡൽഹിയിലെ ഇസ്രായേൽ എംബസിക്ക് സമീപം നടന്ന ഭീകരാക്രമണത്തെ പ്രധാനമന്ത്രി ശക്തമായി അപലപിച്ചു. ഇസ്രയേൽ നയതന്ത്ര ഉദ്യോഗസ്ഥരുടെയും പരിസരങ്ങളുടെയും സുരക്ഷയ്ക്കും ഇന്ത്യ ഏറ്റവും പ്രാധാന്യം നൽകുന്നുവെന്നും കുറ്റവാളികളെ കണ്ടെത്തി ശിക്ഷിക്കാൻ രാജ്യത്തിൻറെ എല്ലാ വിഭവങ്ങളും വിന്യസിക്കുമെന്നും അദ്ദേഹം പ്രധാനമന്ത്രി നെതന്യാഹുവിന് ഉറപ്പ് നൽകി. ഈ സാഹചര്യത്തിൽ ഇന്ത്യൻ, ഇസ്രയേൽ സുരക്ഷാ ഏജൻസികൾ തമ്മിലുള്ള അടുത്ത ഏകോപനത്തിൽ ഇരു നേതാക്കളും സംതൃപ്തി പ്രകടിപ്പിച്ചു.
COVID-19 പകർച്ചവ്യാധിക്കെതിരായ പോരാട്ടത്തിന്റെ പുരോഗതിയെക്കുറിച്ച് ഇരു നേതാക്കളും പരസ്പരം വിശദീകരിച്ചു, ഈ മേഖലയിൽ കൂടുതൽ സഹകരണത്തിനുള്ള സാധ്യതകൾ ചർച്ച ചെയ്തു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 185.04 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവര്ക്ക് വിതരണം ചെയ്തത് 1.98 കോടിയിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 11,871
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 1,086 പേര്ക്ക്
രോഗമുക്തി നിരക്ക് നിലവില് 98.76%
പ്രതിവാര രോഗസ്ഥിരീകരണ നിരക്ക് 0.22%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 185.04 കോടി  പിന്നിട്ടു. 2,22,69,994 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്,1.98 കോടി യിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 10403904
രണ്ടാം ഡോസ് 10002798
കരുതല് ഡോസ് 4498875
മുന്നണിപ്പോരാളികള്
ഒന്നാം ഡോസ് 18413615
രണ്ടാം ഡോസ് 17516072
കരുതല് ഡോസ് 6946612
12-14 പ്രായപരിധിയിലുള്ളവര്
ഒന്നാം ഡോസ് 19831257
15-18 പ്രായപരിധിയിലുള്ളവര്
ഒന്നാം ഡോസ് 57440351
രണ്ടാം ഡോസ് 38879910
18-44 പ്രായപരിധിയിലുള്ളവര്
ഒന്നാം ഡോസ് 554857433
രണ്ടാം ഡോസ് 468143382
45-59 പ്രായപരിധിയിലുള്ളവര്
ഒന്നാം ഡോസ് 202790758
രണ്ടാം ഡോസ് 185837174
60നുമേല് പ്രായമുള്ളവര്
ഒന്നാം ഡോസ് 126769720
രണ്ടാം ഡോസ് 115752286
കരുതല് ഡോസ് 12327422
കരുതല് ഡോസ് 2,37,72,909
ആകെ 1,85,04,11,569
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 11,871 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.03% ആണ്.
ദേശീയ രോഗമുക്തി നിരക്ക് 98.76 % ആണ്. കഴിഞ്ഞ 24 മണിക്കൂറിനുള്ളില് 1,198 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,97,567 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 1,086 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 4,81,374 പരിശോധനകള് നടത്തി. ആകെ 79.20 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.22 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.23 ശതമാനമാണ്.
(--ND--
രാജ്യരക്ഷാ മന്ത്രാലയം
കമാന്ഡര് അഭിലാഷ് ടോമി രണ്ടാം ലോകപര്യടനത്തിന് ഫ്രാന്സിലെത്തി
പായ്വഞ്ചിയില് ഒറ്റയ്ക്ക് ലോകം ചുറ്റിയ ആദ്യ ഇന്ത്യക്കാരനെന്ന നേട്ടം കൈവരിച്ച ഇന്ത്യന് നാവിക സേന കമാന്ഡര് അഭിലാഷ് ടോമി തന്റെ രണ്ടാം ലോകപര്യടനത്തിന് തയ്യാറായി. ജൂലൈ ഒന്നിന് ആരംഭിക്കുന്ന ഗോള്ഡന് ഗ്ലോബ് റേസില് പങ്കെടുക്കാനായി അദ്ദേഹം ഫ്രാന്സിലെ ലെ സാബിള്സ് ഡി ഒലോണിലെത്തി. 30,000 മൈല് ദൂരം താണ്ടേണ്ട ഗോള്ഡന് ഗ്ലോബ് റേസില് 18 പേരാണ് പങ്കെടുക്കുന്നത്. മത്സരത്തിലെ പ്രത്യേക ക്ഷണിതാവാണ് കമാന്ഡര് ടോമി. രണ്ടു വര്ഷത്തെ തയ്യാറെടുപ്പിനൊടുവിലാണ് ഗോള്ഡന് ഗ്ലോബ് റേസ് സ്റ്റാര്ട്ടിങ്ങ് പോയിന്റിലേക്ക് അദ്ദേഹം യാത്ര തിരിച്ചത്.
ആദ്യമായി പായ്വഞ്ചിയില് കടല് മാര്ഗ്ഗം ലോകം ചുറ്റിയ സര് റോബിന് നോക്സ് ജോണ്സ്റ്റണിന്റെ ഐതിഹാസിക യാത്രയുടെ അന്പതാം വാര്ഷികാഘോഷത്തിന്റെ ഭാഗമായാണ് ഗോള്ഡന് ഗ്ലോബ് റേസ് സംഘടിപ്പിക്കുന്നത്. ആധുനിക നാവിഗേഷന് സാങ്കേതികതയൊന്നും ഇല്ലാതെ സര് ജോണ്സ്റ്റണ് ഉപയോഗിച്ചതിന് സമാനമായ ഉപകരണങ്ങളും ബോട്ടും കൊണ്ട് ഭൂപടവും വടക്കു നോക്കി യന്ത്രവും നക്ഷത്രങ്ങളും നോക്കി യാത്ര ചെയ്യുകയെന്നതാണ് റേസിന്റെ പ്രധാന വെല്ലുവിളി. വൈദ്യസഹായം ആവശ്യമുണ്ടെങ്കില് അത് തേടാന് മാത്രമായി നല്കുന്ന സാറ്റലൈറ്റ് ഫോണാണ് പുറം ലോകവുമായുള്ള ഏക വിനിമയ ഉപാധി.
ഐഎന്എസ് മാധേയി എന്ന കപ്പലില് 2012-13 കാലത്ത് 151 ദിവസം കൊണ്ടാണ് അഭിലാഷ് ടോമി പായ്വഞ്ചിയില് തന്റെ ആദ്യ ലോകപര്യടനം പൂര്ത്തിയാക്കിയത്. 311 ദിവസം കൊണ്ട് പര്യടനം ഗോള്ഡന് ഗ്ലോബ് റേസ് പൂര്ത്തിയാക്കാനാണ് കമാന്ഡര് ടോമി ലക്ഷ്യമിടുന്നത്. ഇന്ത്യന് നാവിക സേന, അക്വാറിയസ് ഷിപ്പ്യാര്ഡ് ലിമിറ്റഡ്, ഗോവ ഷിപ്പ്യാര്ഡ് ലിമിറ്റഡ് എന്നിവരാണ് അഭിലാഷിന്റെ യാത്ര സ്പോണ്സര് ചെയ്യുന്നത്. കമാന്ഡര് ദിലീപ് ദോന്ഡ ബേസ് മാനേജറായി യാത്രയ്ക്കു മേല്നോട്ടം വഹിക്കും. https://www.facebook.com/abhilashtomysailing/എന്ന ഫേസ്ബുക്ക് പേജ് വഴി അഭിലാഷ് ടോമിയുടെ യാത്രയുടെ വിവരങ്ങളറിയാം.
IE/BSN
(Visitor Counter : 38
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 215.67 കോടി കടന്നു
ന്യൂ ഡൽഹി: സെപ്തംബർ 14, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 215.67 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.06 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 45,749 പേരാണ്. ഇത് ആകെ രോഗബാധിതരുടെ 0.1 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 5,675 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,39,36,092 ആയി. ദേശീയ രോഗമുക്തി നിരക്ക് 98.71%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 5,108 പേർക്കാണ്.
കഴിഞ്ഞ 24 മണിക്കൂറിൽ 3,55,231 പരിശോധനകൾ നടത്തി. 89.02 കോടിയിൽ അധികം  പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 1.70 ശതമാനമാണ്. പ്രതിദിന രോഗസ്ഥിരീകരണ നിരക്ക് 1.44 ശതമാനമാണ്.
പ്രധാനമന്ത്രിയുടെ ഓഫീസ്
രാജ്യസഭാ എംപി ഡോ. മഹേന്ദ്ര പ്രസാദിന്റെ നിര്യാണത്തില് പ്രധാനമന്ത്രി അനുശോചനം രേഖപ്പെടുത്തി
രാജ്യസഭാ എംപി ഡോ. മഹേന്ദ്ര പ്രസാദിന്റെ നിര്യാണത്തില് പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി.
ഒരു ട്വീറ്റില് പ്രധാനമന്ത്രി പറഞ്ഞു ;
'രാജ്യസഭാ എംപി ഡോ. മഹേന്ദ്ര പ്രസാദ് ജിയുടെ നിര്യാണത്തില് വ്യസനമുണ്ട്. വര്ഷങ്ങളോളം പാര്ലമെന്റില് സേവനമനുഷ്ഠിച്ച അദ്ദേഹം നിരവധി സാമൂഹിക സേവന പ്രവര്ത്തനങ്ങളില് മുന്പന്തിയിലായിരുന്നു. ബിഹാറിന്റെയും അവിടുത്തെ ജനങ്ങളുടെയും ക്ഷേമത്തിനായി അദ്ദേഹം എപ്പോഴും ശബ്ദമുയര്ത്തിയിരുന്നു. അദ്ദേഹത്തിന്റെ കുടുംബത്തിന് അനുശോചനം. . ഓം ശാന്തി.'
Saddened by the passing away of Rajya Sabha MP Dr. Mahendra Prasad Ji. He served in Parliament for many years and was at the forefront of several community service efforts. He always spoke for the welfare of Bihar and its people. Condolences to his family. Om Shanti.
— Narendra Modi  December 27, 2021
ND MRD
പ്രത്യേക സേവനങ്ങളും ഫീച്ചറുകളും
കേരളത്തിൽ ആറ് ട്രൈബൽ ആർട്ടിസാൻ എംപാനൽമെന്റ് മേളകൾ  സംഘടിപ്പിക്കും
(തനത് കലാരൂപങ്ങളുടെയും സാംസ്കാരിക ഗരിമയുടെയും പ്രദർശനം
കൊച്ചി : ആഗസ്റ്റ് 02,2023
ട്രൈബൽ കോഓപ്പറേറ്റീവ് മാർക്കറ്റിംഗ് ഡെവലപ്മെന്റ് ഫെഡറേഷൻ ഓഫ് ഇന്ത്യ ലിമിറ്റഡ്-TRIFED, കേരളത്തിൽ ട്രൈബൽ ആർട്ടിസാൻ എംപാനൽമെന്റ് മേളകളുടെ  ഒരു പരമ്പര സംഘടിപ്പിക്കും. പ്രതിഭാധനരായ ആദിവാസി കരകൗശല തൊഴിലാളികളെ എംപാനൽ ചെയ്യാനും അവരുടെ അനിതരസാധാരണമായ കരകൗശല വൈദഗ്ദ്ധ്യത്തിന് അംഗീകാരം നൽകാനും മേളകൾ വേദിയാകും. തദ്ദേശീയ സമൂഹങ്ങളെ ശാക്തീകരിക്കുന്നതിനും അവരുടെ സാംസ്കാരിക പൈതൃകം സംരക്ഷിക്കുന്നതിനുമുള്ള TRIFED ന്റെ ശ്രമങ്ങളുടെ ഭാഗമാണ് ഈ ഉദ്യമം.
ഇടുക്കി ജില്ലയിലെ മറയൂർ, തേക്കടി; തൃശൂർ ജില്ലയിലെ ചാലക്കുടി; പാലക്കാട് ജില്ലയിലെ അട്ടപ്പാടി; വയനാട് ജില്ലയിലെ മീനങ്ങാടി, സുൽത്താൻ ബത്തേരി ഉൾപ്പെടെ കേരളത്തിലെ വിവിധ സ്ഥലങ്ങളിൽ മേളകൾ  സംഘടിപ്പിക്കും. ഗോത്രവർഗ ജനസംഖ്യ കണക്കിലെടുത്താണ് സ്ഥലങ്ങൾ തിരഞ്ഞെടുത്തത്. 2023 ഓഗസ്റ്റ് 3 മുതൽ 12 വരെയാണ് മേളകൾ.
കാട്ടുനായകൻ, ചോലനായ്ക്കർ, ഹിൽപുലയ, മലയരയർ, മലയർ, കാടർ, കുറുമ്പർ തുടങ്ങിയ പ്രമുഖ ഗോത്രവിഭാഗങ്ങളുടെ വിപുലമായ പങ്കാളിത്തത്തിന് മേളകൾ സാക്ഷ്യം വഹിക്കുമെന്നാണ് പ്രതീക്ഷിക്കുന്നത്. അവർ തങ്ങളുടെ അസാധാരണമായ കലാവൈഭവം, അതുല്യമായ പാരമ്പര്യങ്ങൾ, ശ്രദ്ധേയമായ നൈപുണ്യങ്ങൾ എന്നിവ പ്രദർശിപ്പിക്കും. കരകൗശല മേഖലയിലെ ഡിസൈനർമാർ, കയറ്റുമതി സ്ഥാപനങ്ങൾ, ബന്ധപ്പെട്ട പങ്കാളികൾ തുടങ്ങിയവരുമായി സഹകരിച്ച് പ്രവർത്തിക്കാനുള്ള അവസരങ്ങൾ, സ്ഥായിയായ പിന്തുണ, വിപണി പ്രവേശനം എന്നിവ എംപാനൽമെന്റ് പ്രക്രിയയിലൂടെ സുഗമമാകും.
നൈപുണ്യ വികസന പരിശീലന പരിപാടികളിലൂടെ ഗോത്ര ഉത്പന്നങ്ങൾ കൂടുതൽ മെച്ചപ്പെടുത്തുന്നതിന് TAeM എംപാനൽമെന്റ് ആദിവാസി കരകൗശല തൊഴിലാളികളെ സഹായിക്കും. വിപണികളിലേക്ക് നേരിട്ട് പ്രവേശനം ലഭിക്കുന്നതിന് സഹായിക്കുകയും ഓൺലൈൻ, ഓഫ്ലൈൻ മാർഗ്ഗങ്ങളിലൂടെ ദേശീയ അന്തർദേശീയ വിപണി ബന്ധങ്ങൾ പ്രയോജനപ്പെടുത്താനാവുകയും ചെയ്യും.
കൈകൊണ്ട് നെയ്ത തുണിത്തരങ്ങൾ, സങ്കീർണ്ണമായ ആഭരണങ്ങൾ, ഗംഭീരമായ മരപ്പണികൾ, വിശിഷ്ടമായ മൺപാത്രങ്ങൾ, വിസ്മയിപ്പിക്കുന്ന ചിത്ര രചനകൾ എന്നിവയുൾപ്പെടെ ആദിവാസികളുടെ വ്യതിരിക്തമായ സ്വത്വവും സാംസ്കാരിക മുദ്രയും പ്രതിഫലിപ്പിക്കുന്ന ഗോത്ര കലാരൂപങ്ങളുടെ ഒരു നിരയാകും മേളകളിൽ പ്രദർശിപ്പിക്കുന്നത്.
പ്രധാനമന്ത്രിയുടെ ഓഫീസ്
എല്ലാ വീട്ടിലും ടാപ്പ് കണക്ഷൻ ഉറപ്പാക്കാൻ മധ്യ പ്രദേശിലെ ബുർഹാൻപൂരിലെ ഖഡ്കി ഗ്രാമത്തിൽ നിന്നുള്ള സ്വയം സഹായ സംഘത്തിലെ സ്ത്രീകളുടെ സംരംഭത്തെ പ്രധാനമന്ത്രി അഭിനന്ദിച്ചു
പ്രധാനമന്ത്രി ശ്രീ നരേന്ദ്ര മോദി മധ്യപ്രദേശിലെ ബർഹാൻപൂർ ജില്ലയിലെ എല്ലാ വീട്ടിലും ടാപ്പ് കണക്ഷൻ ഉറപ്പാക്കാൻ ഖഡ്കി ഗ്രാമത്തിൽ നിന്നുള്ള സ്വയം സഹായ സംഘത്തിലെ സ്ത്രീകളുടെ സംരംഭത്തെ പ്രധാനമന്ത്രി അഭിനന്ദിച്ചു കേന്ദ്രമന്ത്രിയുടെ ജൽ ശക്തി സഹമന്ത്രി ശ്രീ പ്രഹ്ളാദ് സിംഗ് പട്ടേലിന്റെ ട്വീറ്റിനോട് പ്രതികരിച്ചു കൊണ്ട് ണ് പ്രധാനമന്ത്രി ട്വീറ്റ് ചെയ്തു : 'ബുർഹാൻപൂരിലെ സ്ത്രീശക്തിയുടെ ഈ ശ്രമം രാജ്യത്തിനാകെ മാതൃകയാണ്."
बुरहानपुर में नारी शक्ति का यह प्रयास देशभर के लिए एक मिसाल है। https://t.co/MWGGoOZTbc
— Narendra Modi  March 5, 2023
പരിസ്ഥിതി, വനം മന്ത്രാലയം
ഫോറസ്റ്റ് സർവേ റിപ്പോർട്ട്- 2021 പുറത്തിറക്കി . കേരളത്തിന്റെ വനമേഖല 33 % നും 75 % നും ഇടയിൽ ..
ന്യൂ ഡൽഹി: ജനുവരി,13 ,2022
രാജ്യത്തിന്റെ വന-വൃക്ഷ സമ്പത്ത് വിലയിരുത്തുന്നതിനു വേണ്ടി ഫോറസ്റ്റ് സർവേ ഓഫ് ഇന്ത്യ  തയ്യാറാക്കിയ 'ഇന്ത്യ സ്റ്റേറ്റ് ഓഫ് ഫോറസ്റ്റ് റിപ്പോർട്ട് 2021' കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവ് ഇന്ന് പ്രകാശനം ചെയ്തു. രാജ്യത്തിന്റെ ഭൂമിശാസ്ത്രപരമായ വിസ്തൃതിയുടെ 24.62 ശതമാനം വരുന്ന 80.9 ദശലക്ഷം ഹെക്ടറാണ് രാജ്യത്തിന്റെ മൊത്തം വനവും മരങ്ങളുമെന്ന് സർവേ ഫലങ്ങൾ പങ്കു വച്ചുകൊണ്ടു മന്ത്രി പറഞ്ഞു. 2019 ലെ വിലയിരുത്തലുമായി താരതമ്യപ്പെടുത്തുമ്പോൾ, രാജ്യത്തിന്റെ മൊത്തം വനത്തിലും മരങ്ങളിലും 2,261 ചതുരശ്ര കിലോമീറ്റർ വർദ്ധനയുണ്ട്.
17 സംസ്ഥാനങ്ങൾ/ കേന്ദ്ര ഭരണ പ്രദേശങ്ങൾ വനമേഖലയുടെ കാര്യത്തിൽ ഭൂമിശാസ്ത്രപരമായ വിസ്തൃതിയുടെ 33 ശതമാനത്തിനും മുകളിലാണ്.ഇതിൽ, കേരളം ഉൾപ്പെടെയുള്ള 12 സംസ്ഥാനങ്ങളിലും /കേന്ദ്ര ഭരണ പ്രദേശങ്ങളിലും 33 ശതമാനത്തിനും 75 ശതമാനത്തിനും ഇടയിലാണ് വനമേഖലയുള്ളത്.
(വനമേഖല, മരങ്ങൾ, കണ്ടൽ കാടുകൾ , ഇന്ത്യൻ വനങ്ങളിലെ കാർബൺ സ്റ്റോക്ക്, കാട്ടുതീ നിരീക്ഷണം, കടുവ സംരക്ഷണ മേഖലകളിലെ വനമേഖല, എന്നിവയെക്കുറിച്ചുള്ള വിവരങ്ങൾ ISFR-2021 നൽകുന്നു.വനവിസ്തൃതിയിൽ വർധന കാണിക്കുന്ന ആദ്യ മൂന്ന് സംസ്ഥാനങ്ങൾ ആന്ധ്രാപ്രദേശും തെലങ്കാനയും ഒഡീഷയുമാണ്. പ്രാദേശിക അടിസ്ഥാനത്തിൽ മധ്യപ്രദേശിലാണ് രാജ്യത്ത് ഏറ്റവും കൂടുതൽ വനമുള്ളത്. റിപ്പോർട്ടിന്റെ പൂർണ രൂപം ഇനിപ്പറയുന്ന URL-ൽ ലഭ്യമാണ്: https://fsi.nic.in/forest-report-2021-details
ധനകാര്യ മന്ത്രാലയം
പ്രധാൻമന്ത്രി ഗരീബ് കല്യാൺ പാക്കേജ് ; ഇതുവരെയുള്ള പുരോഗതി
ന്യൂഡൽഹി, ഏപ്രിൽ 23, 2020
കോവിഡ് മഹാമാരിയെ തുടർന്നുള്ള ലോക് ഡൗൺ, ജനങ്ങൾക്ക് സൃഷ്ടിക്കാനിടയുള്ള ബുദ്ധിമുട്ടുകൾ ഒഴിവാക്കുന്നത് ലക്ഷ്യമിട്ടാണ് ധനമന്ത്രി നിർമ്മല സീതാരാമൻ, കഴിഞ്ഞ മാസം 26 നു പ്രധാൻമന്ത്രി ഗരീബ് കല്യാൺ പാക്കേജ്  അവതരിപ്പിച്ചത്. ഏപ്രിൽ 22, 2020 വരെയുള്ള കണക്കുകൾ പ്രകാരം, 33 കോടിയിലേറെ പാവപ്പെട്ട ജനങ്ങൾക്കായി, 31,235 കോടി രൂപയുടെ ധനസഹായമാണ് ഡിജിറ്റൽ ഇടപാടുകളിലൂടെ നേരിട്ട് വിതരണം ചെയ്തത്.
പ്രധാൻമന്ത്രി ഗരീബ് കല്യാൺ പാക്കേജിനു കീഴിൽ ഈ മാസം 22 വരെ വിതരണം ചെയ്ത ധനസഹായത്തിന്റെ വിവരങ്ങൾ താഴെപ്പറയുന്നു:
പ്രധാൻമന്ത്രി ഗരീബ് കല്യാൺ പാക്കേജ് 
22 ഏപ്രിൽ 2020 വരെ നേരിട്ട് അക്കൗണ്ടുകളിൽ നിക്ഷേപിച്ച തുക
പദ്ധതി ഗുണഭോക്താക്കളുടെഎണ്ണം വിതരണംചെയ്തതുക
PMJDY അക്കൗണ്ട്ഉടമകളായവനിതകൾക്കുള്ളസഹായം 20.05Cr 10,025 Cr
NSAP യ്ക്കുള്ളസഹായം  2.82 Cr  1405 Cr
PM-KISAN നുകീഴിൽകർഷകർക്ക്നൽകിയധനസഹായം 8 Cr  16,146 Cr
കെട്ടിടനിർമ്മാണംഅടക്കമുള്ളനിർമ്മാണമേഖലയിലെതൊഴിലാളികൾക്കുള്ളസഹായം 2.17 Cr 3497 Cr
EPFO ലേക്കുള്ള 24 % സംഭാവന 0.10 Cr 162 Cr
ആകെ 33.14 Cr 31,235 Cr
(PMGKP നു കീഴിലുള്ള മറ്റു പദ്ധതികളിൽ ഇതുവരെ കൈവരിച്ച പുരോഗതി താഴെപ്പറയുന്നു.
പ്രധാൻമന്ത്രി ഗരീബ് കല്യാൺ അന്ന യോജന:-
പ്രധാനമന്ത്രിയുടെ ഓഫീസ്
സ്വാതന്ത്ര്യം പ്രഖ്യാപിച്ച് 75 വർഷം പഴക്കമുള്ള പത്രം സംരക്ഷിച്ച ഡോ. എച്ച്.വി.യുടെ അഭിനിവേശത്തെ പ്രധാനമന്ത്രി അഭിനന്ദിച്ചു
ഡോ. എച്ച്.വി.യുടെ അഭിനിവേശത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഡോ. എച്ച്.വി. ഹന്ദേ ജിയെപ്പോലുള്ളവർ രാഷ്ട്രനിർമ്മാണത്തിനായി ജീവൻ അർപ്പിച്ച ശ്രദ്ധേയരായ വ്യക്തികളാണെന്ന് പ്രധാനമന്ത്രി പറഞ്ഞു.
ആസാദി കാ അമൃത് മഹോത്സവത്തിൽ ഡോ.എച്ച്.വി. ഹന്ദേയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു :
"ഡോ. എച്ച്.വി. ഹന്ദേ ജിയെപ്പോലുള്ളവർ രാഷ്ട്രനിർമ്മാണത്തിനായി ജീവിതം സമർപ്പിച്ച ശ്രദ്ധേയരായ വ്യക്തികളാണ്. അദ്ദേഹത്തിന്റെ വീര്യവും അഭിനിവേശവും കണ്ടതിൽ സന്തോഷമുണ്ട്. "
ആണവോര്ജ്ജ വകുപ്പ്
ശുദ്ധ ഊർജ ഉൽപ്പാദനം വർധിപ്പിക്കുന്നതിനായി കൂടുതൽ ആണവ നിലയങ്ങൾ സ്ഥാപിക്കാൻ ഗവണ്മെന്റ് ശുപാർശ ചെയ്യുന്നതായി കേന്ദ്രമന്ത്രി ഡോ ജിതേന്ദ്ര സിംഗ്
ന്യൂ ഡൽഹി: ഡിസംബർ 7, 2022
ശുദ്ധമായ ഊർജ ഉൽപ്പാദനം വർധിപ്പിക്കുന്നതിനായി കൂടുതൽ ആണവ നിലയങ്ങൾ സ്ഥാപിക്കാൻ ഗവൺമെന്റ് ശുപാർശ ചെയ്യുന്നതായി കേന്ദ്ര ആണവോർജ, ബഹിരാകാശ സഹമന്ത്രി ഡോ. ജിതേന്ദ്ര സിംഗ് പറഞ്ഞു.
നിർമ്മാണത്തിലിരിക്കുന്ന പതിനൊന്ന് റിയാക്ടറുകൾക്ക്  പുറമെ, 700 MW ശേഷിയുള്ള പ്രഷറൈസ്ഡ് ഹെവി വാട്ടർ റിയാക്ടറുകൾ  ഫ്ലീറ്റ് മോഡിൽ തദ്ദേശീയമായി സ്ഥാപിക്കും. ഇത്തരം 10 എണ്ണത്തിന്റെ ഫ്ളീറ്റ് മോഡിലുള്ള നിർമ്മാണത്തിന് ഗവണ്മെന്റ് ഭരണാനുമതിയും സാമ്പത്തിക അനുമതിയും നൽകിയിട്ടുണ്ടെന്ന് ലോക് സഭയിൽ ഒരു ചോദ്യത്തിന് രേഖാമൂലം നൽകിയ മറുപടിയിൽ ഡോ. ജിതേന്ദ്ര സിംഗ് പറഞ്ഞു.
ഭാവിയിൽ ആണവ നിലയങ്ങൾ സ്ഥാപിക്കുന്നതിനുള്ള അഞ്ച് പുതിയ സ്ഥലങ്ങൾക്ക് ഗവണ്മെന്റ് തത്വത്തിൽ അംഗീകാരം നൽകിയിട്ടുണ്ട്.
ആണവോർജ്ജം വഴി ഉൽപ്പാദിപ്പിക്കുന്ന വൈദ്യുതിയുടെ താരിഫ്, താപവൈദ്യുതി പോലുള്ള നിലവിലെ പരമ്പരാഗത ബേസ് ലോഡ് ജനറേറ്ററുകളുമായി താരതമ്യപ്പെടുത്താവുന്നതാണെന്ന് ഡോ ജിതേന്ദ്ര സിംഗ് പറഞ്ഞു.
6780 MW ശേഷിയുള്ള 22 റിയാക്ടറുകളാണ് നിലവിൽ സ്ഥാപിച്ചിട്ടുള്ള ആണവോർജ ശേഷി. കൂടാതെ, കെഎപിപി-3  എന്ന ഒരു റിയാക്ടറും ഗ്രിഡുമായി ബന്ധിപ്പിച്ചിട്ടുണ്ട്.
RRTN/SKY
(Visitor Counter : 83
സാംസ്കാരിക മന്ത്രാലയം
എല്ലാ വർഷവും ജനുവരി 23 പരാക്രം ദിവസം ആയി ആചരിക്കുമെന്ന് കേന്ദ്ര സർക്കാർ
നേതാജി സുഭാഷ് ചന്ദ്ര ബോസിന്റെ 125 ആം ജന്മ വാർഷികം ദേശീയ-അന്തർദേശീയ തലത്തിൽ സമുചിതമായി ആഘോഷിക്കാൻ ഭാരത സർക്കാർ തീരുമാനിച്ചു. 2021 ജനുവരി 23നാണ് ആഘോഷങ്ങൾ തുടങ്ങുക. ആഘോഷപരിപാടികൾ നിശ്ചയിക്കാനും, അനുസ്മരണ ചടങ്ങുകൾക്ക് നേതൃത്വം നൽകാനും പ്രധാനമന്ത്രി ശ്രീ നരേന്ദ്ര മോദിയുടെ നേതൃത്വത്തിൽ ഒരു ഉന്നതതല സമിതിക്ക് രൂപം നൽകിയിരുന്നു.
രാഷ്ട്രത്തിനായി നേതാജി നൽകിയ നിസ്വാർത്ഥസേവനം, അദ്ദേഹത്തിന്റെ അനിതരസാധാരണമായ ആത്മശക്തി എന്നിവയെ സ്മരിക്കേണ്ടതിന്റെ ഭാഗമായി നേതാജിയുടെ ജന്മദിനമായ ജനുവരി 23 ഇനി മുതൽ എല്ലാ വർഷവും പരാക്രം ദിവസായി ആചരിക്കാൻ ഭാരത സർക്കാർ തീരുമാനിച്ചു.
അടിയന്തര ഘട്ടങ്ങളിൽ അനിതരസാധാരണമായ ധൈര്യത്തോടെ നേതാജിയെ പോലെ പ്രവർത്തിക്കാൻ രാജ്യത്തെ ജനങ്ങളെ പ്രത്യേകിച്ച് യുവാക്കളെ, പ്രചോദിപ്പിക്കുന്നതിന്റെ ഭാഗമായാണ് നടപടി. യുവാക്കളിൽ ദേശസ്നേഹം വളർത്താനും ഇതിലൂടെ ലക്ഷ്യമിടുന്നു.
ജനുവരി 23 പരാക്രം ദിവസമായി പ്രഖ്യാപിച്ചുകൊണ്ടുള്ള ഗസറ്റ് വിജ്ഞാപനം പുറത്തിറക്കി കഴിഞ്ഞു.
(
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
ന്യൂ ഡൽഹിജനുവരി 1 , 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 145 .16 കോടി ഡോസ് വാക്സിൻ
രാജ്യത്ത് നിലവിൽ ചികിത്സയിലുള്ളത് 1 ,04 ,781 പേർ
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.30 %
രോഗമുക്തി നിരക്ക് 98.32 %
കഴിഞ്ഞ 24 മണിക്കൂറിനിടെ 8 ,949 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,42,75 ,312 ആയി
കഴിഞ്ഞ 24 മണിക്കൂറിൽ 22 ,775 പുതിയ കേസുകൾ
പ്രതിദിന രോഗസ്ഥിരീകരണ നിരക്ക്2 .05 ശതമാനമാണ്;
പ്രതിവാര രോഗസ്ഥിരീകരണ നിരക്ക്  –
ആകെ നടത്തിയത് 67.89 കോടി പരിശോധനകൾ
ഒമിക്രോൺ വകഭേദം – സംസ്ഥാനതലത്തിലുള്ള കണക്കുകൾ
(|
||
|
|
|
S. No.
|
|
State
|
|
No. of Omicron Cases
|
|
Discharged/Recovered/Migrated
|
|
1
|
|
Maharasthtra
|454
||167
|
|
|
2
|
|
Delhi
|351
||57
|
|
|
3
|Tamil Nadu
||118
||40
|
|
|
4
|Gujarat
||115
||69
|
|
|
5
|
|
Kerala
|109
||
|
1
|
|
6
|Rajasthan
||
|
69
|61
|
|
|
7
|
|
Telangana
|62
||18
|
|
|
8
|Haryana
||
|
37
|25
|
|
|
9
|Karnataka
||34
||18
|
|
|
10
|Andhra Pradesh
||17
||3
|
|
|
11
|
|
West Bengal
|
|
17
|3
|
|
|
12
|Odisha
||14
||
|
1
|
|
13
|Madhya Pradesh
||
|
9
|9
|
|
|
14
|
|
Uttar Pradesh
|8
||4
|
|
|
15
|Uttarakhand
||4
||4
|
|
|
16
|Chandigarh
||4
||4
|
|
|
17
|Jammu and Kashmir
||3
||3
|
|
|
18
|Andaman and Nicobar islands
||2
||
|
0
|
|
19
|Goa
||
|
1
|
|
1
|
|
20
|
|
Himachal Pradesh
|
||
|
1
|
|
21
|Ladakh
||
|
1
|1
|
|
|
22
|Manipur
||
|
1
|0
|
|
|
23
|
|
Punjab
|
|
1
|1
|
പ്രധാനമന്ത്രിയുടെ ഓഫീസ്
2022-23 ലെ റെക്കോർഡ് ഉൽപ്പാദനത്തിന് പ്രധാനമന്ത്രി സ്റ്റീൽ അതോറിറ്റി ഓഫ് ഇന്ത്യയെ അഭിനന്ദിച്ചു
2022-23 ൽ ഹോട്ട് മെറ്റലിന്റെയും ക്രൂഡ് സ്റ്റീലിന്റെയും എക്കാലത്തെയും മികച്ച ഉൽപ്പാദനം നേടിയതിന് സ്റ്റീൽ അതോറിറ്റി ഓഫ് ഇന്ത്യ ലിമിറ്റഡിനെ  പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു
ഈ വർഷം 194.09 ലക്ഷം ടൺ ഹോട്ട് മെറ്റലും 182.89 ലക്ഷം ടൺ ക്രൂഡ് സ്റ്റീലും ഉൽപ്പാദിപ്പിച്ചതോടെ സെയിൽ യഥാക്രമം 3.5%, 5.3% എന്നിവയെ മറികടന്നു.
ഇന്ത്യ എല്ലാ മേഖലകളിലും സ്വയംപര്യാപ്തതയിലേയ്ക്ക് ശക്തമായ ചുവടുവെപ്പുകൾ നടത്തുന്നുവെന്നാണ് ഇത് സൂചിപ്പിക്കുന്നതെന്ന് പ്രധാനമന്ത്രി പറഞ്ഞു.
അദ്ദേഹം ട്വീറ്റ് ചെയ്തു:.
"അത്ഭുതകരമായ ഈ നേട്ടത്തിന് നിരവധി അഭിനന്ദനങ്ങൾ! സ്റ്റീൽ മാത്രമല്ല, രാജ്യം എല്ലാ മേഖലകളിലും സ്വാശ്രയത്വത്തിലേക്ക് അതിവേഗം നീങ്ങുകയാണെന്ന് സെയിലിന്റെ ഈ ഉൽപ്പാദനം കാണിക്കുന്നു."
इस शानदार उपलब्धि के लिए बहुत बधाई! SAIL का यह उत्पादन बताता है कि स्टील ही नहीं, बल्कि हर क्षेत्र में देश आत्मनिर्भरता की ओर तेजी से कदम बढ़ा रहा हैं। https://t.co/sViusASjss
— Narendra Modi  April 2, 2023
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 97.65 കോടി പിന്നിട്ടു
ന്യൂഡൽഹി, ഒക്ടോബർ 17, 2021
കഴിഞ്ഞ 24 മണിക്കൂറിൽ 41,20,772 ഡോസ് വാക്സിനുകൾ നൽകിയതോടെ, ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 97.65 കോടി  പിന്നിട്ടു. 96,46,485 സെഷനുകളിലൂടെയാണ് ഇത്രയും ഡോസ് വാക്സിൻ നൽകിയത്.
കഴിഞ്ഞ 24 മണിക്കൂറിനുള്ളിൽ 19,788 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 3,34,19,749 ആയി. ദേശീയ രോഗമുക്തി നിരക്ക് 98.10%. രോഗമുക്തി നിരക്ക് 2020 മാർച്ചിന് ശേഷമുള്ള ഏറ്റവും ഉയർന്ന തോതിൽ ആണ്.
കേന്ദ്ര-സംസ്ഥാന സർക്കാരുകളുടെയും കേന്ദ്ര ഭരണ പ്രദേശങ്ങളുടെയും കൂട്ടായ ശ്രമഫലമായി, തുടർച്ചയായി 112-ാം ദിവസവും പുതിയ പ്രതിദിന രോഗബാധിതരുടെ എണ്ണം 50,000-ത്തിൽ താഴെയാണ്.
കഴിഞ്ഞ 24 മണിക്കൂറിൽ ഇന്ത്യയിൽ പുതുതായി രോഗം സ്ഥിരീകരിച്ചത് 14,146 പേർക്കാണ് - 229 ദിവസത്തെ ഏറ്റവും കുറഞ്ഞ കണക്ക്.
നിലവിൽ രാജ്യത്തു ചികിത്സയിലുള്ളത് 1,95,846 പേരാണ് - കഴിഞ്ഞ 220 ദിവസങ്ങളിലെ ഏറ്റവും കുറവ്. നിലവിൽ ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.57 ശതമാനമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 11,00,123 പരിശോധനകൾ നടത്തി. ആകെ 59.09 കോടിയിലേറെ  പരിശോധനകളാണ് ഇതുവരെ നടത്തിയത്.
പരിശോധനകൾ വർധിപ്പിച്ചപ്പോൾ പ്രതിവാര രോഗസ്ഥിരീകരണ നിരക്ക് നിലവിൽ 1.42 ശതമാനമാണ്. കഴിഞ്ഞ 114 ദിവസമായി ഇത് 3 ശതമാനത്തിൽ താഴെയാണ്.
പ്രതിദിന രോഗസ്ഥിരീകരണ നിരക്ക് 1.29 ശതമാനമാണ്. കഴിഞ്ഞ 48 ദിവസമായി ഇത് 3 ശതമാനത്തിൽ താഴെയും, 131 ദിവസമായി 5 ശതമാനത്തിൽ താഴെയുമാണ്.
RRTN
(Visitor Counter : 113
പ്രധാനമന്ത്രിയുടെ ഓഫീസ്
രാജസ്ഥാനിലെ ജോധ്പൂരിലുണ്ടായ സിലിണ്ടർ അപകടത്തെ തുടർന്ന് പ്രധാനമന്ത്രി ധനസഹായം പ്രഖ്യാപിച്ചു
പ്രധാനമന്ത്രി ശ്രീ നരേന്ദ്രമോദി രാജസ്ഥാനിലെ ജോധ്പൂരിൽ സിലിണ്ടർ അപകടത്തിൽ മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പ്രധാനമന്ത്രി ദേശീയ ദുരിതാശ്വാസ ഫണ്ടിൽ നിന്ന് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും ധനസഹായം പ്രഖ്യാപിച്ചു.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു ;
' പ്രധാനമന്ത്രി നരേന്ദ്രമോദി രാജസ്ഥാനിലെ ജോധ്പൂരിൽ ദാരുണമായ സിലിണ്ടർ അപകടത്തിൽ മരിച്ച ഓരോരുത്തരുടെയും അടുത്ത ബന്ധുക്കൾക്ക് PMNRF-ൽ നിന്ന് 2 ലക്ഷം രൂപയും, പരിക്കേറ്റവർക്ക് 50,000 രൂപ വീതവും ധനസഹായം പ്രഖ്യാപിച്ചു. ”
PM @narendramodi has announced an ex-gratia of Rs. 2 lakh from PMNRF for the next of kin of each deceased in the tragic cylinder mishap in Jodhpur, Rajasthan. The injured would be given Rs. 50,000 each.
— PMO India  December 16, 2022
പ്രധാനമന്ത്രിയുടെ ഓഫീസ്
ശ്രീ ഗുരുനാനാക്ക് ദേവ് ജിയുടെ പ്രകാശ് പര്വ്വില് പ്രധാനമന്ത്രി ജനങ്ങളെ അഭിവാദ്യം ചെയ്തു
ശ്രീ ഗുരുനാനാക്ക് ദേവ് ജിയുടെ പ്രകാശ് പര്വ്വിന്റെ വേളയില് പ്രധാനമന്ത്രി ശ്രീ നരേന്ദ്ര മോദി ജനങ്ങള്ക്ക് ആശംസകള് നേര്ന്നു.ശ്രീ ഗുരുനാനാക്ക് ദേവ് ജിയുടെ ഭക്തിപരമായ ചിന്തകളും ഉദാത്തമായ ആശയങ്ങളും ഈ പ്രത്യേക അവസരത്തില് ശ്രീ മോദി അനുസ്മരിച്ചു.
ഒരു ട്വീറ്റില് പ്രധാനമന്ത്രി പറഞ്ഞു;
'ശ്രീ ഗുരുനാനാക്ക് ദേവ് ജിയുടെ പ്രകാശ് പര്വ്വിന്റെ പ്രത്യേക അവസരത്തില്, അദ്ദേഹത്തിന്റെ ഭക്തിനിര്ഭരമായ ചിന്തകളെ.യും ഉദാത്തമായ ആദര്ശങ്ങളെയും ഞാന് സ്്മരിക്കുന്നു. നീതിയും അനുകമ്പയും ഉള്ക്കൊള്ളുന്നതുമായ ഒരു സമൂഹത്തെക്കുറിച്ചുള്ള അദ്ദേഹത്തിന്റെ കാഴ്ചപ്പാട് നമ്മെ പ്രചോദിപ്പിക്കുന്നു. മറ്റുള്ളവരെ സഹായിക്കുന്നതില് ശ്രീ ഗുരുനാനാക്ക് ദേവ് ജി നല്കിയിരുന്ന ഊന്നല് വളരെ വലുതാണ്.
പ്രധാനമന്ത്രിയുടെ ഓഫീസ്
സ്ഥലം മാറ്റപ്പെട്ട ചീറ്റപ്പുലികളിൽ ഒന്നിന് നാല് ചീറ്റക്കുട്ടികൾ ജനിച്ചതിൽ പ്രധാനമന്ത്രി സന്തോഷം പ്രകടിപ്പിച്ചു
2022 സെപ്തംബർ 17-ന് ഇന്ത്യയിലേക്ക് മാറ്റപ്പെട്ട ഒരു ചീറ്റപ്പുലിക്ക് നാല് ചീറ്റക്കുട്ടികൾ ജനിച്ചതിൽ പ്രധാനമന്ത്രി ശ്രീ നരേന്ദ്ര മോദി ആഹ്ളാദം പ്രകടിപ്പിച്ചു.
കേന്ദ്ര പരിസ്ഥിതി, വനം, കാലാവസ്ഥാ വ്യതിയാന മന്ത്രി ശ്രീ ഭൂപേന്ദർ യാദവിന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു:
"അതിശയകരമായ വാർത്ത."